คูนาร์ด-ไวต์สตาร์ไลน์

บจ.คูนาร์ด-ไวต์สตาร์ไลน์ () เป็นสายการเดินเรือสัญชาติบริติชซึ่งมีอยู่ระหว่าง ค.ศ. 1934 ถึง 1949

 ประวัติ 
บริษัทนี้ถูกก่อตั้งขึ้นเพื่อควบคุมสินทรัพย์การขนส่งทางเรือร่วมกันของสายการเดินเรือคูนาร์ดและไวต์สตาร์ไลน์หลังจากที่ทั้งสองบริษัทประสบปัญหาทางการเงินในช่วงภาวะเศรษฐกิจตกต่ำครั้งใหญ่ คูนาร์ด-ไวต์สตาร์ควบคุมเรือเดินสมุทรทั้งหมด 25 ลำ (คูนาร์ด 15 ลำ และไวต์สตาร์ 10 ลำ) ทั้งคูนาร์ดและไวต์สตาร์ต่างก็ประสบปัญหาทางการเงินอย่างหนัก และกำลังหาทางสร้างเรือเดินสมุทรขนาดมหึมาให้เสร็จสมบูรณ์ ไวต์สตาร์มีตัวเรือ 844 (โอเชียนิก)  และคูนาร์ดมีตัวเรือ 534 ซึ่งต่อกลายเป็นอาร์เอ็มเอส ควีนแมรี ใน ค.ศ. 1933 รัฐบาลอังกฤษตกลงให้ความช่วยเหลือแก่คู่แข่งทั้งสองโดยมีเงื่อนไขว่าพวกเขาต้องรวมกิจการเดินเรือในมหาสมุทรแอตแลนติกเหนือเข้าด้วยกัน ข้อตกลงเสร็จสมบูรณ์ในวันที่ 30 ธันวาคม ค.ศ. 1933 การรวมกิจการเกิดขึ้นในวันที่ 10 พฤษภาคม ค.ศ. 1934 ก่อตั้งเป็น บจ.คูนาร์ด-ไวต์สตาร์ ไวต์สตาร์นำเรือ 10 ลำมาร่วมกับบริษัทใหม่ ขณะที่คูนาร์ดนำเรือ 15 ลำมาร่วม ด้วยการจัดสรรนี้ และเนื่องจากตัวเรือ 534 เป็นเรือของคูนาร์ด ผู้ถือหุ้นของคูนาร์ดจึงเป็นเจ้าของบริษัทใหม่ร้อยละ 62 โดยอีกร้อยละ 38 เป็นของเจ้าหนี้ของไวต์สตาร์ เรือของไวต์สตาร์จะชักธงของไวต์สตาร์ขึ้นเหนือธงของคูนาร์ด ส่วนเรือของคูนาร์ดจะชักธงของคูนาร์ดขึ้นเหนือธงของไวต์สตาร์

เนื่องจากอยู่ในสถานะทางการเงินและการดำเนินงานที่ดีกว่าไวต;สตาร์ คูนาร์ดจึงเริ่มดูดซับทรัพย์สินของไวต์สตาร์และผลที่ตามมาคือ เรือส่วนใหญ่ของไวต์สตาร์ถูกกำจัดหรือส่งไปอู่ตัดเรืออย่างรวดเร็ว เรือที่ให้บริการเส้นทางออสเตรเลียและนิวซีแลนด์ของไวต์สตาร์ถูกโอนย้ายไปยังสายการเดินเรือชอว์ ซาวิลล์ และอัลเบียน (Shaw, Savill & Albion Line) ใน ค.ศ. 1934 และอาร์เอ็มเอส โอลิมปิกของไวต์สตาร์ถูกปลดระวางและขายเป็นเศษเหล็กในปีถัดมา พร้อมกับอาร์เอ็มเอส มอริเทเนียของคูนาร์ด อาร์เอ็มเอส มาเจสติก เรือธงของไวต์สตาร์ ซึ่งเป็นเรือที่ใหญ่ที่สุดในโลกจนถึง ค.ศ. 1935 ถูกขายใน ค.ศ. 1936thumb|left|ป้ายติดกระเป๋า "ควีนแมรี" ของคูนาร์ด-ไวต์สตาร์
ใน ค.ศ. 1947 คูนาร์ดเข้าซื้อหุ้นร้อยละ 38 ของไวต์สตาร์ในบริษัท และในวันที่ 31 ธันวาคม ค.ศ. 1949 บริษัทได้ตัดชื่อไวต์สตาร์ออกและเปลี่ยนชื่อเป็นคูนาร์ดไลน์ ทั้งธงประจำบริษัทของคูนาร์ดและไวต์สตาร์ถูกชักขึ้นบนเรือของบริษัทในขณะที่มีการควบรวมกิจการและหลังจากนั้น อย่างไรก็ตาม ธงของคูนาร์ดถูกชักขึ้นเหนือธงของไวต์สตาร์บนเรือของไวต์สตาร์สองลำสุดท้าย คือ เอ็มวี จอร์จิก และเอ็มวี บริแทนนิก จอร์จิกถูกแยกชิ้นส่วนใน ค.ศ. 1956 ส่วนบริแทนนิกทำการเดินทางข้ามมหาสมุทรแอตแลนติกครั้งสุดท้ายจากลิเวอร์พูลไปยังนิวยอร์กในนามเรือสังกัดไวต์สตาร์ในวันที่ 25 พฤศจิกายน ค.ศ. 1961 และกลับมายังลิเวอร์พูลเป็นครั้งสุดท้ายก่อนจะแล่นด้วยกำลังของมันเองไปยังอู่ตัดเรือ เธอเป็นเรือไวต์สตาร์ลำสุดท้ายที่ยังคงมีอยู่ โดยเหลือเพียงเอสเอส โนแมดิก เรือพี่เลี้ยงโดยสาร ซึ่งก็เป็นของบริษัทเดียวกันจนถึง ค.ศ. 1934 เป็นเรือของไวต์สตาร์ลำสุดท้ายที่ยังลอยลำอยู่

แม้จะเป็นเช่นนั้นเรือทุกลำของคูนาร์ดก็ยังคงชักธงของคูนาร์ดและไวต์สตาร์ไว้บนเสาเรือจนถึงปลาย ค.ศ. 1968 สิ่งนี้เป็นไปได้มากที่สุดเพราะโนแมดิกยังคงให้บริการกับคูนาร์ดจนถึงวันที่ 4 พฤศจิกายน ค.ศ. 1968 และถูกส่งไปยังอู่ตัดเรือ ก่อนจะถูกซื้อไปเพื่อใช้เป็นร้านอาหารลอยน้ำ หลังจากนั้น ธงไวต์สตาร์ก็ไม่ได้ถูกชักขึ้นอีก ชื่อไวต์สตาร์ถูกลบออกจากการดำเนินงานของคูนาร์ด และร่องรอยทั้งหมดของทั้งไวต์สตาร์ไลน์และคูนาร์ด-ไวต์สตาร์ไลน์ก็ถูกปลดระวาง คูนาร์ดดำเนินกิจการอย่างอิสระจนกระทั่ง ค.ศ. 1999 เมื่อถูกคาร์นิวัลคอร์ปอเรชันเข้าซื้อกิจการทั้งหมด

 กองเรือ 
ชื่อ (ภาษาไทย) ชื่อ (ภาษาอังกฤษ)  สร้างเมื่อ (ค.ศ.)  ให้บริการสำหรับคูนาร์ด-ไวต์สตาร์ไลน์  ขนาด (ตันกนอส)  ภาพสเกอร์ไมเชอร์ Skirmisher  1884  1934–1945 612 frameless|200x200pxมอริเทเนีย (1) Mauretania (1)  1907  1934–35 31,950  200pxเอเดรียติก Adriatic 1907  1934–35 24,541  200pxโอลิมปิก Olympic 1911  1934–35  46,439  200pxโนแมดิก Nomadic 1911  1934  1,273  200pxแทรฟฟิก Traffic 1911  1934  640  200pxเซรามิก Ceramic 1913  1934–42  18,400  200pxเบเรนกาเรีย Berengaria 1913  1934–38  51,950  200pxโฮเมริก Homeric 1913  1934–35  35,000  200pxอาควิเทเนีย Aquitania 1914  1934–49  45,650  200pxมาเจสติก Majestic 1914  1934–36  56,551  200x200pxไซเทีย Scythia 1921  1934–49  19,700  200pxเซมาเรีย Samaria 1922  1934–49  19,700 200pxลาโคเนีย Laconia 1922  1934–42  19,700  200pxแอนโทเนีย Antonia 1922  1934–42  13,900 200pxออโซเนีย Ausonia 1922 1934–42  13,900  200pxแลงคาสเตรีย Lancastria 1922  1934–40  16,250  200pxแฟรงโคเนีย Franconia 1922  1934–49  20,200 200pxดอริก Doric  1923  1934–35  16,484 200pxออเรเนีย Aurania 1924  1934–42  14,000 200pxคารินเทีย Carinthia 1925  1934–40  20,200  200pxอัสคาเนีย Ascania 1925  1934–49  14,000 200pxอาลอเนีย Alaunia 1925  1934–42  14,000  200pxแคลแกริก Calgaric  1927  ไม่เคยเข้าประจำการ (เป็นเจ้าของ ค.ศ. 1934)  16,063 200pxลอเรนติก Laurentic  1927  1934–36  18,724 200pxบริแทนนิก Britannic 1929  1934–49  26,943  200pxจอร์จิก Georgic 1932  1934–49  27,759  200pxควีนแมรี Queen Mary 1936  1936–49  80,750  200pxมอริเทเนีย (2) Mauretania (2)  1938 1938–49 35,738  200pxควีนเอลิซาเบธ  Queen Elizabeth 1940  1940–49  83,650  200pxวาเลเชีย Valacia  1943  1946–1950  7,052   frameless|200x200pxวาสโกเนีย Vasconia  1944  1946–1950  7,058  มีเดีย  Media 1947  1947–49  13,350 เอเชีย Asia  1947  1947–1963 8,723 เบรสเชีย Brescia  1945  1947–1966 3,834200pxพาร์เทีย Parthia 1947  1947–49  13,350  200pxวาร์ดูเลีย Vardulia  1944 1947–1968 7,176คาโรเนีย Caronia 1949  1949  34,200  200px

 อ้างอิง 

 บรรณานุกรม 





 แหล่งข้อมูลอื่น 

 Cunard White Star History and Ephemera. GG Archives.

หมวดหมู่:บริษัทขนส่งข้ามมหาสมุทรแอตแลนติก
หมวดหมู่:Packet trade
หมวดหมู่:บริษัทของสหราชอาณาจักร
หมวดหมู่:บริษัทที่ก่อตั้งในปี พ.ศ. 2477
หมวดหมู่:บริษัทที่ปิดกิจการในปี พ.ศ. 2492